smcproject/ml-wiki-sentences huggingface dataset:
അനേകായിരും വിദ്യാർത്ഥികൾക്ക് പഠിക്കാവുന്ന വിശാലമായ വളപ്പുള്ള വിദ്യാലയങ്ങൾ മുതൽ ഒരു വൃക്ഷത്തണലിലെ നാമമാത്രമായ വളപ്പിൽ പ്രവർത്തിക്കുന്ന വിദ്യലയം വരെ ആധുനികഭാരതത്തിൽ ഉണ്ട്.
ഭാരതത്തിൽ, കേന്ദ്രീയ മാധ്യമിക ശിക്ഷാ സമിതി (Central Board for Secondary Education (CBSE)), ഭാരതീയ വിദ്യാഭ്യാസ പ്രമാണപത്ര പരീക്ഷാ സഭ (Council for the Indian School Certificate Examinations (CISCE)), വ്യത്യസ്ത സംസ്ഥാനങ്ങളുടെ മദ്രസ സമിതികൾ, വ്യത്യസ്ത സംസ്ഥനങ്ങളുടെ വിദ്യാഭ്യാസ സമിതികൾ, ആംഗല-ഭാരതീയ സമിതി എന്നിങ്ങനെ വ്യത്യസ്ത വിദ്യാഭ്യാസ സമിതികൾ ഉണ്ട്.
ഇപ്പോഴത്തെ ഒരു മാതൃകാ പാഠ്യക്രമം ഭാഷകൾ, ഗണിതം, ഭൗതികശാസ്ത്രം, രസതന്ത്രം, ജീവശാസ്ത്രം, ചരിത്രം, ഭൂമിശാസ്ത്രം, പൊതവിജ്ഞാനം, വിവരസാങ്കേതികവിദ്യ, സംഗണകശാസ്ത്രം,തുടങ്ങിയവ ഉൾക്കൊള്ളുന്നു.
ശാരീരിക വിദ്യാഭ്യാസം, കായികവിനോദങ്ങൾ, ആരോഗ്യവിദ്യാഭ്യാസം, സംഗീതം, നാടകം, നൃത്തം തുടങ്ങ്നിയ അനേകം പാഠ്യപദ്ധതി-ഇതര പ്രവർത്തനങ്ങളും ഇവയ്ക്കൊപ്പ്ം ഉണ്ട്.
വടക്കേ അമേരിക്കയും ഐക്യനാടുകളും
വടക്കേ അമേരിക്കയിൽ പൂർ‌‍വവിദ്യാലയം (preschool), കിന്റർഗാർടൻ, മൗലിക വിദ്യാലയം (elementary school), മധ്യവിദ്യാലയം (middle school) അഥവാ കനിഷ്ഠ ഉന്നത വിദ്യാലയം (junior high school), ജ്യേഷ്ഠ ഉന്നത വിദ്യാലയം (senior high school), മഹാവിദ്യാലയം (college), വിശ്വവിദ്യാലയം (university), തുടങ്ങി വിവിധതലങ്ങളിലുള്ള വിദ്യാലയങ്ങളെ വിവക്ഷിക്കുന്നതിന് വിദ്യാലയം എന്ന പദം ഉപയോഗിക്കുന്നു.
ഐക്യനാടുകളിൽ ഓരോ സംസ്ഥാനത്തിനും വിദ്യാഭ്യാസ വിഭാഗങ്ങളുണ്ട്.
മിക്കപ്പോഴും പ്രാഥമിക വിദ്യാലയങ്ങളെകുറിക്കാൻ വ്യാകരണ വിദ്യാലയം (grammar school), ഗ്രേഡ് വിദ്യാലയം (grade school) എന്നീ വാക്കുകൾ ഉപയോഗിക്കുന്നു.
വിദ്യാലയങ്ങളുടെ ഉടമസ്ഥതയും പ്രവർത്തനവും
സർക്കാരിന്റെ നേരിട്ടുള്ള ഉടമസ്ഥതയിലാണ് മിക്കരാജ്യങ്ങളിലും വിദ്യാലയങ്ങൾ പ്രവർത്തിക്കുന്നത്.
സർക്കാരിൽനിന്നുള്ള ധനം സ്വീകരിക്കാതെ സ്വതന്ത്രമായി പ്രവർത്തിക്കുന്ന് സ്വകാര്യവിദ്യാലയങ്ങളും ഉണ്ട്.
സ്വകാര്യവിദ്യാലയങ്ങൾ സാധാരണയായി വിദ്യാർത്ഥികളുടെ കുടുംബത്തിൽനിന്ന് ശുല്കം സ്വീകരിച്ച് പ്രവർത്തിക്കുന്നു; എന്നാൽ ചില സ്വകാര്യസ്കൂളുകൾ സർക്കാർധനസഹായത്തോടെയും പ്രവർത്തിക്കുന്നു.
വിദ്യാലയത്തിന്റെ ഭാഗങ്ങൾ
അധ്യാപനത്തിനും പഠനത്തിനുമായി രൂപവത്കരിച്ചിരിക്കുന്ന സ്ഥാപനങ്ങളാണ് വിദ്യാലയങ്ങൾ.
ക്ലാസ്മുറികൾക്കാണ് ഒരു വിദ്യാലയ കെട്ടിടത്തിൽ പ്രാധാന്യമെങ്കിലും മറ്റ് അനേകം വിഭാഗങ്ങളും ഉണ്ടാകാറുണ്ട്.
പുസ്തകശാല വായനശാല പ്രയോഗശാല - ശാസ്ത്രവിഷയങ്ങളുടെ പ്രായോഗിക അഭ്യസനത്തിന് കാര്യാലയം - വിദ്യാലയത്തിന്റെ പ്രശാസനപരമായ കാര്യങ്ങളുടെ നിർവഹണത്തിന് സംഗണക പ്രയോഗശാല
വടക്കൻ പറവൂർ നഗരസഭ ഇംഗ്ലീഷ് വിലാസം https://ml.wikipedia.org/wiki/North_Paravur_Municipality വടക്കൻ പറവൂർ വടക്കൻ പറവൂർ 10°48′N 76°08′E ﻿ / ﻿ 10.8°N 76.14°E ﻿ / 10.8; 76.14 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല എറണാകുളം ഭരണസ്ഥാപനം(ങ്ങൾ) നഗരസഭ ചെയർമാൻ ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
കേരളത്തിലെ എറണാകുളം ജില്ലയിലെ പറവൂർ താലൂക്കിലെ മുനിസിപ്പാലിറ്റിയാണ് പറവൂർ .
കേരളത്തിലെ പ്രാചീന പട്ടണങ്ങളിൽ ഒന്നാണ് എറണാകുളം ജില്ലയിലെ വടക്കൻ പറവൂർ എന്നറിയപ്പെടുന്ന ഈ പട്ടണം.
കൊല്ലം ജില്ലയിൽ ഇതേ പേരിൽ ഒരു പട്ടണം ഉണ്ട്, അത് തെക്കൻ പറവൂർ എന്നാണ് അറിയപ്പെടുന്നത്.
പേരിനു പിന്നിൽ പറൈയുർ (പറയരുടെ ഊർ) : പറയരുടെ ഊർ പറയൂർ ആയി എന്നു കരുതുന്നു.
സ്ഥലത്തിന്റെ പൂർവ്വ നാമം പറൈയുർ (തമിഴ്) എന്നായിരുന്നതായി ചരിത്ര ത്താളുകളിൽനിന്നും വ്യക്തമാണ്.
തമിഴിൽ നിന്നും മലയാളത്തിലേക്കുള്ള വഴിമാറ്റത്തിൽ നാമപദത്തിലെ ഐ കാരം നഷ്ടപ്പെട്ട് പറയൂരായതാണ് എന്നു കരുതുന്നു.
പറവകളുടെ ഊർ : പറവൂർ തമ്പുരാക്കന്മാരായിരുന്നു ഈ പ്രദേശത്തിന്റെ നാടുവാഴികൾ. 'പറവകളുടെ ഊര്' എന്നത് ' പറവൂർ ' ആയി മാറിയതാവാം.
രണ്ടാം ചേരസാമ്രാജ്യത്തിന്റെ തലസ്ഥാനമായിരുന്നു തിരുവഞ്ചിക്കുളം.
തിരുവഞ്ചിക്കുളത്തിനോട് ചേർന്നുള്ള പറവൂർ, പതിനഞ്ചാം നൂറ്റാണ്ടിൽ പോർട്ടുഗീസുകാരും ഡച്ചുകാരും നല്ല കച്ചവടബന്ധം പുലർത്തിയിരുന്നു.
പറവൂർ രാജാവിന്റെ ഭരണത്തിന്റെ സ്മാരകമായി ഒരു മൺകോട്ട നിലനിന്നിരുന്നു.
ടിപ്പുസുൽത്താന്റെ പടയോട്ടത്തിൽ അതു തകർത്തുകളഞ്ഞു.
അതിരുകൾ വടക്ക് -- ചിറ്റാറ്റുകര, ചേന്ദമംഗലം ഗ്രാമപഞ്ചായത്തുകൾ കിഴക്ക് -- ചിറ്റാറ്റുകര, കോട്ടുവളളി ഗ്രാമപഞ്ചായത്തുകൾ തെക്ക് -- കോട്ടുവളളി, ഏഴിക്കര ഗ്രാമപഞ്ചായത്തുകൾ പടിഞ്ഞാറ് -- ഏഴിക്കര ഗ്രാമപഞ്ചായത്ത് അവലംബം ↑ സ്ഥലനാമ കൗതുകം -- പി. എ രാമചന്ദ്രൻ നായർ, വാഴപ്പള്ളി -- റെയിൻബോ ബുക്ക് പബ്ലീകേഷൻസ് ↑ വി.വി.കെ. വാലത്ത് -- കേരളത്തിലെ സ്ഥലനാമചരിത്രങ്ങൾ -- എറണാകുളം ജില്ല -- കേരള സാഹിത്യ അക്കാദമി, തൃശ്ശൂർ ↑ ↑ പറവൂർ മുനിസിപാലിറ്റി വെബ്സൈറ്റ് -- ചരിത്രം
വടക്കൻ നഖവാലൻ ഇംഗ്ലീഷ് വിലാസം https://ml.wikipedia.org/wiki/Onychogomphus_malabarensis
കടുവാത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു അത്യപൂർവ്വ തുമ്പിയാണ് വടക്കൻ നഖവാലൻ .
Onychogomphus malabarensis എന്ന ശാസ്ത്ര നാമത്തിൽ അറിയപ്പെടുന്ന ഈ തുമ്പിയുടെ പെൺതുമ്പിയെ മാത്രമാണ് ഇതുവരെ കണ്ടെത്താനായിട്ടുള്ളത്.
T.N. Hearsey എന്ന ആൾ 1921ൽ പാലക്കാട് നിന്നുമാണ് ഇതിനെ കണ്ടെത്തിയത്.
അതിനു ശേഷം ഇതുവരെ ഈ തുമ്പിയെ ആരും കണ്ടതായി റിപ്പോർട്ട് ചെയ്യപ്പെട്ടിട്ടില്ല.
പശ്ചിമഘട്ടത്തിലെ ഒരു ഒരു സ്ഥാനീയ തുമ്പിയാണ്  വടക്കൻ നഖവാലൻ.
ശിരസ്സിന് കറുപ്പ് കലർന്ന മഞ്ഞ നിറമാണ്.
ഉരസ്സിനും ഉദരത്തിനും കറുത്ത നിറമാണ്.
ഉരസ്സിൽ പച്ച കലർന്ന മഞ്ഞ നിറത്തിലും ഉദരത്തിൽ മഞ്ഞ നിറത്തിലുമുള്ള പാടുകൾ കാണാം.
കാലുകൾ കറുപ്പ് കലർന്ന മഞ്ഞ  നിറത്തിൽ കാണപ്പെടുന്നു.
മഞ്ഞ നിറത്തിലുള്ള ചെറു വാലുകൾ ചെറുതും അഗ്രം കൂർത്തതുമാണ്.
രോമരഹിതമായ മഞ്ഞ നിറത്തിലുള്ള ശിരസ്സിന് മുകൾഭാഗവും, മൂന്നാം ഖണ്ഡത്തിലെയും ആറാം ഖണ്ഡത്തിലെയും പൊട്ടുകളും ഇവയെ നീലഗിരി നഖവാലനിൽ നിന്നും വേർതിരിച്ചറിയാൻ സഹായിക്കുന്നു.
ഉരസ്സിലെ കറുത്ത വരക്ക് കുറുകെയുള്ള മഞ്ഞ വര കുറു നഖവാലൻ തുമ്പിയിൽ നിന്നും ഈ തുമ്പിയെ തിരിച്ചറിയാൻ സഹായിക്കുന്നു .
വടക്കൻ പച്ചച്ചുണ്ടൻ ഇംഗ്ലീഷ് വിലാസം https://ml.wikipedia.org/wiki/Green_Billed_Malkoha ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വരണ്ടപ്രദേശങ്ങളിലും കുറ്റിക്കാടുകളിലും സമതലപ്രദേശങ്ങളിലും കാണാറുള്ള പക്ഷിയാണ് പച്ചച്ചുണ്ടൻ ( ഇംഗ്ലീഷ് : Small Green Billed Malkoha ശാസ്ത്രീയനാമം: Phaenicophaeus tristis ).
ദൂരെ നിന്നു നോക്കുമ്പോൾ പച്ചച്ചുണ്ടന്റെ ദേഹം കറുപ്പാണെന്ന് തോന്നും.
സൂക്ഷിച്ചു നോക്കിയാൽ തല, കഴുത്ത്, പുറംഭാഗം, ചിറകുകൾ, വാൽ തുടങ്ങിയവയെല്ലാം പച്ചനിറത്തോടുകൂടിയവയാണെന്നും അടിഭാഗം തവിട്ട് കലർന്ന ചാര നിറമാണെന്നും, വാലിൽ വലിയ വെള്ള ത്തുമ്പുകളുണ്ടെന്നും മനസ്സിലാകും Fraser's Hill, Malaysia, Sept 1997
കണ്ണിനു ചുറ്റും നീലനിറമുള്ള ചർ‌മ്മവും പച്ചകൊക്കും ഈ പക്ഷിയുടെ പ്രത്യേകതയാണ്.
വാലിലെ തൂവലുകളിൽ നടുക്കുള്ളവ ഏറ്റവും നീളം കൂടിയവയും ഇരുവശത്തുമുള്ളവ നീളം കുറഞ്ഞവയുമാണ്.
പച്ചച്ചുണ്ടന്റെ ആഹാരം പുഴുക്കൾ, പാറ്റകൾ, പല്ലി, ഓന്ത് തുടങ്ങിയവയാണ്.
മനുഷ്യനുമായി അടുത്തു ഇടപഴകാൻ തീരെ ഇഷ്ടമില്ലാത്ത നാണം കുണുങ്ങിയായ പക്ഷിയാണിത്.
മാർച്ച് മുതൽ മേയ് വരെയുള്ള കാലത്താണ് ഈ പക്ഷി മുട്ടയിട്ട് അടയിരിക്കുന്നത്.
വടക്കൻ പറവൂർ പെരുവാരം മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/NorthParavoor_Peruvaram_Mahadeva_Temple എറണാകുളം ജില്ലയിലെ വടക്കൻ പറവൂരിൽ സ്ഥിതി ചെയ്യുന്ന ഒരു ശിവക്ഷേത്രമാണ് പെരുവാരം മഹാദേവ ക്ഷേത്രം (Peruvaram Mahadeva Temple).
പുരാതനമായ ഈ ക്ഷേത്രത്തിൽ കിഴക്കോട്ട് ദർശനമായി ശ്രീപരമേശ്വരനേയും പടിഞ്ഞാറോട്ട് ദർശനമായി ശ്രീപാർവ്വതീദേവിയേയും ഒറ്റ ശ്രീകോവിലിൽ പ്രതിഷ്ഠിച്ചിരിക്കുന്നു.
ശ്രീകോവിൽ വൃത്താകൃതിയിലാണ്.
ഉപദേവതകളായി കന്നിമൂലയിൽ ഗണപതിയും വെളിയിൽ വടക്കുവശത്ത് പാലച്ചുവട്ടിൽ യക്ഷിയും തെക്കുവശത്ത് ധർമ്മശാസ്താവും നാഗദൈവങ്ങളും കുടികൊള്ളുന്നു.
ക്ഷേത്രത്തിൽ നിന്നും ഏകദേശം ഒരു മൈൽ കിഴക്കായി മന്ദം സുബ്രഹ്മണ്യസ്വാമി ക്ഷേത്രം സ്ഥിതി ചെയ്യുന്നു.
ഉത്സവകാലത്തൊഴിച്ച് എല്ലാദിവസവും ശ്രീമഹാദേവന് സഹസ്രകുംഭാഭിഷേകം നടത്തപ്പെടുന്നുവെന്നുള്ളത് ഈ ക്ഷേത്രത്തിന്റെ മാത്രം പ്രത്യേകതയാണ്.
മിക്കദിവസങ്ങളിലും ക്ഷീരധാര, കളഭം തുടങ്ങിയ വഴിപാടുകളും നടത്തപ്പെടുന്നു.
ക്ഷേത്രത്തിന്റെ കിഴക്കുവശത്തും പടിഞ്ഞാറുവശത്തും ഓരോ കുളം വീതമുണ്ട്.
തിരുവിതാംകൂർ ദേവസ്വം ബോർഡിനു കീഴിലാണ് ക്ഷേത്രം.
ക്ഷേത്രത്തിന്റെ താന്ത്രികാവകാശം വേഴപ്പറമ്പ് മനയ്ക്കലേക്കാണ്.
മേൽശാന്തി പുറപ്പെടാ ശാന്തിയാണ്.
ചെറുവല്ല്യാകുളങ്ങര വാര്യം, വയലിൽ വീട് എന്നിവിടത്തേയ്ക്കാണ് കാരായ്മ കഴകം .
ആലുവ - പറവൂർ സംസ്ഥാന പാതയിൽ മനയ്ക്കപ്പടി എന്ന സ്ഥലത്ത് വേഴപ്പറമ്പ് മന സ്ഥിതി ചെയ്യുന്നു.
ക്ഷേത്രത്തിനോട് ചേർന്ന് പടിഞ്ഞാറായി മേൽശാന്തിയുടെ മഠവും വടക്കുവശത്തായി വയലിൽ വീടും 250 മീറ്റർ തെക്കു പടിഞ്ഞാറായി ചെറുവല്യാകുളങ്ങര വാര്യവും സ്ഥിതി ചെയ്യുന്നു.
പെരുവാരത്ത് മേടമാസത്തിലെ തിരുവാതിര ആറാട്ടായി ഉത്സവം പത്തുദിവസം ഗംഭീരമായി ആഘോഷിച്ചു വരുന്നു.
കൊല്ലവർഷപ്രകാരം കേരളത്തിലെ ക്ഷേത്രോത്സവങ്ങളിൽ അവസാനം നടക്കുന്ന ഉത്സവങ്ങളിൽ ഒന്നാണ് ഇവിടുത്തേത്.
ചരിത്രം പറവൂർ തമ്പുരാൻ (പിണ്ടിനിവട്ടത്ത് സ്വരൂപം) പണികഴിപ്പിച്ചതാണീ ക്ഷേത്രം എന്നു പറയപ്പെടുന്നു.
ക്ഷേത്ര നിർമ്മാണ രീതിയും കൊത്തുപണികളുടെ ശൈലിയും നോക്കിയാൽ ഉദ്ദേശം 600-800 കൊല്ലത്തെ പഴക്കം ക്ഷേത്രത്തിനു കല്പിക്കാമെന്ന് ഗവേഷകർ പറയുന്നു.
പരശുരാമനാൽ സ്ഥാപിതമായ കേരളത്തിലെ അറുപത്തിനാലു ഗ്രാമങ്ങളിലൊന്നായ പറവൂരിന്റെ ഗ്രാമക്ഷേത്രമാണ് പെരുവാരം.
പറവൂർ തമ്പുരാന്റെ ഇഷ്ടദേവനായിരുന്നു പെരുവാരത്തപ്പൻ.
ടിപ്പുവിന്റെ പടയോട്ടക്കാലത്ത് ക്ഷേത്രത്തിലെ സ്വർണ്ണക്കൊടിമരം പിഴുതെടുക്കുകയും എന്നാൽ കൊണ്ടുപോകുവാൻ കഴിയാതെ അമ്പലത്തിന്റെ വടക്കുവശത്തുള്ള പുല്ലംകുളം എന്ന സ്ഥലത്ത് കുഴിച്ചിട്ടുവെന്നും പറയപ്പെടുന്നു.
ടിപ്പു തകർത്ത പെരുംകുളങ്ങര കാവ് എന്ന കാവും ക്ഷേത്രത്തിനു വടക്കായി സ്ഥിതി ചെയ്യുന്നു.
ഐതിഹ്യം മന്ദം സുബ്രഹ്മണ്യക്ഷേത്രത്തിനും പെരുവാരം മഹാദേവ ക്ഷേത്രത്തിനും ഇടയിലായി വാണിയക്കാട് ഉള്ള ഒരു ചെറിയ ക്ഷേത്രമാണ് കുന്നത്ത് അമ്പലം.
ഈ മൂന്ന് ക്ഷേത്രങ്ങളെക്കുറിച്ചും ഒരു കഥ നിലവിലുണ്ട്.
ഈ മൂന്നു ക്ഷേത്രങ്ങളും ഒറ്റ രാത്രികൊണ്ട് പണി തീർക്കാനാണത്രേ ഉദ്ദേശിച്ചിരുന്നത്.
എന്നാൽ പെരുവാരം ക്ഷേത്രം പണി തീരുന്നതിനു മുമ്പായി നേരം വെളുത്തുപോയി.
പണിക്കാർ പണി തുടരാതെ നിർത്തപോയി.
അതുകൊണ്ടാണത്രേ ഇപ്പോഴും , എന്തെങ്കിലും ക്ഷേത്രവുമായി ബന്ധപ്പെട്ട പണികൾ അവിടെ എപ്പോഴും കാണും.
മന്നം , കുന്നം , പണി തീരാ പെരുവാരം ഈ രീതിയിലുള്ള ഒരു ചൊല്ലും മൂന്നു ക്ഷേത്രങ്ങളെ കുറിച്ച് പറയാറുണ്ട്.
പ്രത്യേകതകൾ ശിവനും പാർവതിയും ഒറ്റ ശ്രീകോവിലിൽ അനഭിമുഖമായി ഇരിക്കുന്ന അപൂർവ്വം ക്ഷേത്രങ്ങളിലൊന്ന്.
മന്ദത്തപ്പന്റെ പുറപ്പാട്.
- വൈക്കത്തിന് ഉദയനാപുരമെന്ന പോലെ പെരുവാരത്തപ്പന് കിഴക്കുവശത്തായി മന്ദം സുബ്രഹ്മണ്യസ്വാമി ക്ഷേത്രം സ്ഥിതി ചെയ്യുന്നു.
വർഷത്തിലൊരുദിവസം മാത്രം മന്ദത്തപ്പൻ തന്റെ അച്ഛനായ പെരുവാരത്തപ്പന്റെ തിരുവുത്സവത്തിന് എത്തിച്ചേരുന്ന അപൂർവ്വ ചടങ്ങ്.
വലിയവിളക്ക് (ഒൻപതാം ഉത്സവം) ദർശിക്കാനെത്തുന്ന മന്ദത്തപ്പൻ വാദ്യമേളങ്ങളോടും, തെയ്യം തുടങ്ങിയ നാടൻ കലാരൂപങ്ങളോടും താലവുമായി പെരുവാരത്തപ്പന്റെ തിരുസന്നിധിയിൽ എത്തിച്ചേർന്ന് ഉത്സവത്തിൽ പങ്കാളിയാകുന്നു.
കൊല്ലവർഷപ്രകാരം കേരളത്തിലെ ക്ഷേത്രോത്സവങ്ങളിൽ അവസാനം നടക്കുന്ന ഉത്സവങ്ങളിൽ ഒന്ന്.
ശ്രീപരമേശ്വരൻ തന്റെ പരിവാരങ്ങളോടെ കുടികൊള്ളുന്നതിനാൽ പരിവാരം എന്നത് ലോപിച്ച് പെരുവാരം ആയതാണെന്ന് പറയപ്പെടുന്നു.
ക്ഷേത്രത്തിന്റെ പേരു തന്നെയാണ് സ്ഥലത്തിനും.
പെരുവാരം മഹാദേവ ക്ഷേത്രത്തിനു കീഴിൽ ചെറുവല്യാകുളങ്ങര ശ്രീകൃഷ്ണസ്വാമി ക്ഷേത്രം , വേട്ടയ്ക്കൊരുമകൻ സ്വാമി ക്ഷേത്രം എന്നീ ക്ഷേത്രങ്ങൾ നിലവിലുണ്ട്.
ചെറുവല്യാകുളങ്ങര ശ്രീകൃഷ്ണസ്വാമി ക്ഷേത്രം
പെരുവാരം മഹാദേവ ക്ഷേത്രത്തിൽ നിന്നും സുമാർ 250 മീറ്റർ തെക്കുപടിഞ്ഞാറായി ചെറുവല്യാകുളങ്ങര വാര്യത്തിനു നടുവിലായി സ്ഥിതി ചെയ്യുന്നു.
ഗുരുവായൂരപ്പനാണു പ്രതിഷ്ഠ.
പണ്ട് ചെറുവല്യാകുളങ്ങര വാര്യത്തിന്റെ വകയായിരുന്ന ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡിനു കീഴിലാണ്.
ക്ഷേത്രത്തിനു ചുറ്റും വാര്യങ്ങളാണ്.
കിഴക്കുവശത്തായി കുളവുമുണ്ട്.
വേട്ടയ്ക്കൊരുമകൻ സ്വാമി ക്ഷേത്രം
വേട്ടയ്ക്കൊരുമകൻ സ്വാമി ക്ഷേത്രം പെരുവാരം ക്ഷേത്രത്തിനു തൊട്ടു പടഞ്ഞാറു വശത്തായി സ്ഥിതി ചെയ്യുന്നു.
വേട്ടയ്ക്കരനാണ് പ്രതിഷ്ഠ.
കേരളത്തിലെ അപൂർവ്വം വേട്ടയ്ക്കൊരുമകൻ ക്ഷേത്രങ്ങളിൽ ഒന്നാണിത്.
എല്ലാ ധനുമാസത്തിലേയും ആദ്യ ശനിയാഴ്ച വേട്ടയ്ക്കൊരുമകൻ സ്വാമി പാട്ട് നടന്നുവരുന്നു.
സമീപ ക്ഷേത്രങ്ങൾ
പെരുവാരം മഹാദേവ ക്ഷേത്രത്തിനു ഏകദേശം രണ്ടു കിലോമീറ്റർ ചുറ്റളവിലായി സ്ഥിതി ചെയ്യുന്ന പ്രധാന ക്ഷേത്രങ്ങൾ ദക്ഷിണ മൂകാംബികാ ക്ഷേത്രം -- പെരുവാരത്തു നിന്നും ഏകദേശം 700 മീറ്റർ വടക്കുപടിഞ്ഞാറായി സ്ഥിതി ചെയ്യുന്നു.
സരസ്വതി ദേവിയാണ് പ്രതിഷ്ഠ.
വെള്ളത്തിനു നടുവിലാണ് ക്ഷേത്രം.
കണ്ണൻകുളങ്ങര ശ്രീകൃഷ്ണസ്വാമി ക്ഷേത്രം -- തെക്കൻ ഗുരുവായൂർ എന്നറിയപ്പെടുന്ന ഈ ശ്രീകൃഷ്ണക്ഷേത്രം പെരുവാരത്തു നിന്നും രണ്ട് കിലോമീറ്റർ വടക്കുപടിഞ്ഞാറായി സ്ഥിതി ചെയ്യുന്നു.
തോന്നിയകാവ് ഭദ്രകാളീ ക്ഷേത്രം -- പെരുവാരത്തു നിന്നും ഏകദേശം ഒരു കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു.
ഭദ്രകാളിയാണു മുഖ്യ പ്രതിഷ്ഠ.
ക്ഷേത്രത്തിനു ശ്മശാന സാമീപ്യമുള്ളതിനാൽ ചുടല ഭദ്രകാളിയാണെന്നും പറയപ്പെടുന്നു.
കാളികുളങ്ങര ഭഗവതി ക്ഷേത്രം -- ഈ ക്ഷേത്രം പെരുവാരത്ത് നിന്നും 1.5 കിലോമീറ്റർ തെക്കുപടിഞ്ഞാറായി സ്ഥിതി ചെയ്യുന്നു.
ഇവിടത്തെ പൊങ്കാല നിവേദ്യമായ തെണ്ട് പ്രസിദ്ധമാണ്.
ക്ഷേത്രത്തിനു തൊട്ടു പടിഞ്ഞാറു വശത്തായി ഒരു ശ്രീരാമസ്വാമി ക്ഷേത്രവും മറ്റൊരു ശ്രീകൃഷ്ണ ക്ഷേത്രവും ഉണ്ട്.
പ്രമാണം:Peruvaram Temple 09
വടക്കൻ ഡക്കോട്ട ഇംഗ്ലീഷ് വിലാസം https://ml.wikipedia.org/wiki/North_Dakota
യുണൈറ്റഡ് സ്റ്റേറ്റ്സിന്റെ മദ്ധ്യ പടിഞ്ഞാറൻ-പടിഞ്ഞാറൻ പ്രദേശങ്ങളിലായി സ്ഥിതി ചെയ്യുന്ന ഒരു സംസ്ഥാനമാണ് വടക്കൻ ഡക്കോട്ട .
വിസ്തീർണ്ണ്ണത്തിൽ 19-ആം സ്ഥാനത്തും ജനസംഖ്യയിൽ എന്നാൽ പിറകിൽ നിന്ന് മൂന്നാം സ്ഥാനത്തുമുള്ള സംസ്ഥാനമാണിത്.
1889 നവംബർ 2-ന് 39-ആം സംസ്ഥാനമായി യൂണിയന്റെ ഭാഗമായി.
മിസോറി നദി സംസ്ഥാനത്തിലൂടെ ഒഴുകുന്നു.
മലകൾ നിറഞ്ഞ പടിഞ്ഞാറൻ പ്രദേശത്ത് ലിഗ്നൈറ്റ് കൽക്കരിയുടേയും പെട്രോളിയത്തിന്റെയും നിക്ഷേപമുണ്ട്.
കിഴക്ക് ഭാഗത്തു കൂടി ഒഴുകുന്ന ചുവന്ന നദി ആ പ്രദേശത്തെ ഫലഭൂവിഷ്ടമാക്കുന്നു.
സംസ്ഥാനത്തിന്റെ സമ്പദ്ഘടനയിലെ പ്രധാന ഘടകം ഏറെ കാലമായി കൃഷി തന്നെയാണ്.
വടക്കൻ ഡക്കോട്ടയുടെ തലസ്ഥാനം ബിസ്മാർക്കാണ് .
ഫാർഗോയാണ് ഏറ്റവും വലിയ നഗരം.
North Dakota വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് മുൻഗാമി കൊളറാഡോ യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1889 നവംബർ 2ന് പ്രവേശനം നൽകി (39ആം) പിൻഗാമി തെക്കൻ ഡക്കോട്ട
47°30′N 100°30′W ﻿ / ﻿ 47.5°N 100.5°W ﻿ / 47.5; -100.5
വടക്കൻ ടോണവാണ്ട ഇംഗ്ലീഷ് വിലാസം https://ml.wikipedia.org/wiki/North_Tonawanda,_New_York
വടക്കൻ ടോണവാണ്ട അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് നയാഗ്ര കൗണ്ടിയിലെ ഒരു നഗരമാണ്.
2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 31,568 ആയിരുന്നു.
ബഫല്ലോ-നയാഗ്ര ഫാൾസ് മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണിത്.
നഗരത്തിന്റെ തെക്കൻ അതിർത്തിയായ ടോണവാണ്ട ക്രീക്കിന്റെ പേരിലാണ് ഈ നഗരം അറിയപ്പെടുന്നത്.
സെനേക്ക ഭാഷയിൽ ടോണവാണ്ട എന്നാൽ "സ്വിഫ്റ്റ് റണ്ണിംഗ് വാട്ടർ" എന്നാണ്.
നയാഗ്ര നദിയിലേക്ക്‌ പതിക്കുന്ന ടോണവാണ്ട ക്രീക്കിൽ ഈറി കനാലിന്റെ നിർമ്മാണത്തോടെ നിലയ്ക്കുന്നതുവരെ ഒരുകാലത്ത് വലിയ ജലപാതങ്ങൾ ഉണ്ടായിരുന്നു (റാപ്പിഡ്സ്, ന്യൂയോർക്ക് കാണുക).
1809-ൽ ആദ്യത്തെ കുടിയേറ്റക്കാർ എത്തിയതിനുശേഷം, വടക്കൻ ടോണവാണ്ട 1836 മെയ് മുതൽ ന്യൂയോർക്കിലെ നയാഗ്ര കൗണ്ടിയിലെ വീറ്റ്ഫീൽഡ് പട്ടണത്തിന്റെ ഭാഗമായി.
വടക്കൻ ടോണവണ്ട സ്ഥിതിചെയ്യുന്ന അക്ഷാംശരേഖാംശങ്ങൾ 43°2′28″N 78°52′8″W ﻿ / ﻿ 43.04111°N 78.86889°W ﻿ / 43.04111; -78.86889 (43.041006, -78.868920) ആണ്.
നഗരത്തിന്റെ തെക്ക്, കിഴക്കൻ അതിർത്തികളിൽ ഭൂരിഭാഗവും ഇറി കനാൽ നിർവചിക്കുന്നു, ബാക്കി കിഴക്കൻ അതിർത്തി സ്വീനി സ്ട്രീറ്റും ഓൾഡ് ഫാൾസ് ബൊളിവാർഡും ചേർന്നതാണ്.
നയാഗ്ര ഫാൾസ് ബൊളിവാർഡ് (യുഎസ് റൂട്ട് 62) നഗരത്തിന്റെ വടക്കുകിഴക്കൻ അതിർത്തി നിർവചിക്കുന്നു.
നഗരത്തിന്റെ വടക്കൻ അതിർത്തിയിൽ ഭൂരിഭാഗവും ഫോർബ്സ് ടെറസിന് തൊട്ടുമുകളിലായി മിക്കവാറും റൂയി റോഡിന് സമാന്തരമായി കിഴക്ക്-പടിഞ്ഞാറായി പോകുന്ന ഒരു നേർപാതയും, ബാക്കി വടക്കൻ അതിർത്തി വാർഡ് റോഡിൽ നിന്ന് വിറ്റ്മർ റോഡിലേക്ക് പോകുന്ന ഒരു ചെറിയ വടക്കുപടിഞ്ഞാറൻ പാതയുമാണ്.
നഗരത്തിന്റെ പടിഞ്ഞാറെ അറ്റത്തെ നിർവചിച്ചിരിക്കുന്നത് നയാഗ്ര നദിയും വിറ്റ്മർ റോഡിന് സമാന്തരമായി തൊട്ടുപടിഞ്ഞാറു ഭാഗത്തേയ്ക്കു നയിക്കുന്ന ഒരു നേർപാതയുമാണ്.
നഗരത്തിന്റെ തെക്കുപടിഞ്ഞാറേ മൂലയിൽ ടോണവണ്ട ദ്വീപ് സ്ഥിതിചെയ്യുകയും ഇത് പ്രധാന കരയെ ലിറ്റിൽ റിവറിനാൽ വേർതിരിക്കുന്നതോടൊപ്പം (നയാഗ്ര നദിയുടെ കിഴക്കൻ ശാഖയുടെ ഭാഗം) നഗരത്തിന്റെ ഭാഗമായി നിലകൊള്ളുകയും ചെയ്യുന്നു.
വടക്കൻ ഡ്വിന നദി ഇംഗ്ലീഷ് വിലാസം https://ml.wikipedia.org/wiki/Northern_Dvina_River Map of the Northern Dvina basin Northern Dvina Quay in Arkhangelsk
വടക്കൻ റഷ്യയിലെ ഒരു നദിയാണ് വടക്കൻ ഡ്വിന നദി.
(Russian: Се́верная Двина́, IPA: [ˈsʲevʲɪrnəjə dvʲɪˈna]; Komi: Вы́нва / Výnva) വോളോഗ്ഡ ഒബ്ലാസ്റ്റിലൂടെയും അർഖാൻഗെൽസ്ക് ഒബ്ലാസ്റ്റിലൂടെയും വൈറ്റ് സീയിലെ ഡ്വിന ഉൾക്കടലിലേക്ക് ഒഴുകുന്നു.
കിഴക്ക് പെച്ചോറ നദിയോടൊപ്പം , വടക്കുപടിഞ്ഞാറൻ റഷ്യയുടെ ഭൂരിഭാഗവും ആർട്ടിക് സമുദ്രത്തിലേക്ക് ഒഴുകുന്നു.
ഇത് വെസ്റ്റേൺ ഡ്വിനയുമായി തെറ്റിദ്ധരിക്കാറുണ്ട്.
വൈചെഗ്‌ഡ (വലത്), വാഗ (ഇടത്), പിനെഗ (വലത്) എന്നിവയാണ് വടക്കൻ ഡ്വിനയുടെ പ്രധാന കൈവഴികൾ.
മാക്സ് വാസ്മെറിന്റെ എറ്റിമോളജിക്കൽ നിഘണ്ടു പ്രകാരം, പടിഞ്ഞാറൻ ഡ്വിന നദിയിൽ നിന്ന് നദിയുടെ പേര് എടുത്തിരിക്കുന്നു.
ഡ്വിന എന്ന വിളിപ്പേര് ഒരു യുറാലിക് ഭാഷയിൽ നിന്നല്ല ഉത്ഭവിക്കുന്നത്.
എന്നിരുന്നാലും, അതിന്റെ ഉത്ഭവം വ്യക്തമല്ല.
നദി അല്ലെങ്കിൽ അരുവി എന്നർത്ഥം വരുന്ന ഇന്തോ-യൂറോപ്യൻ പദമായിരിക്കാം ഇത്.
കൊമി ഭാഷയിൽ , നദിയെ വൈൻ "പവർ", വാ "വാട്ടർ, റിവർ" എന്നിവയിൽ നിന്ന് Вы́нва / വാൻവ എന്നും വിളിക്കുന്നു, അതിനാൽ ഇതിനെ "ശക്തമായ നദി" എന്നും വിളിക്കുന്നു.
ഭൗതിക ഭൂമിശാസ്ത്രം നദീതടം
വടക്കൻ ഡ്വിനയുടെ നീളം 744 കിലോമീറ്റർ (462 മൈൽ) ആണ്.
അതിന്റെ പ്രധാന പോഷകനദിയായ സുഖോനയ്‌ക്കൊപ്പം 1,302 കിലോമീറ്റർ (809 മൈൽ) മധ്യ-പടിഞ്ഞാറൻ യൂറോപ്പിലെ റൈൻ നദി വരെ ഏകദേശം നീളമുണ്ട്.
അതിന്റെ തടത്തിന്റെ വിസ്തീർണ്ണം അമേരിക്കൻ ഐക്യനാടുകളിലെ പടിഞ്ഞാറൻ സംസ്ഥാനമായ മൊണ്ടാനയുടെ വലിപ്പത്തോളം 357,052 ചതുരശ്ര കിലോമീറ്ററാണ് (137,859 ചതുരശ്ര മൈൽ) വടക്കൻ ഡിവിനയിലെ നദീതടത്തിൽ വോളോഗ്ഡ, അർഖാൻഗെൽസ്ക് ഒബ്ലാസ്റ്റുകൾ, കോമി റിപ്പബ്ലിക്കിന്റെ പടിഞ്ഞാറൻ ഭാഗങ്ങൾ കിറോവ് ഒബ്ലാസ്റ്റിന്റെ വടക്കൻ ഭാഗങ്ങൾ, യരോസ്ലാവലിന്റെ വടക്ക് ഭാഗങ്ങളിലെയും, കോസ്ട്രോമ ഒബ്ലാസ്റ്റിന്റെയും ചെറിയ പ്രദേശങ്ങൾ എന്നിവയും ഉൾപ്പെടുന്നു.
അർഖാൻഗെൽസ്ക്, വൊലോഗ്ഡ നഗരങ്ങളും അതുപോലെ തന്നെ നിരവധി ചെറിയ പട്ടണങ്ങളും, ചരിത്ര പ്രാധാന്യമുള്ള വെലിക്കി ഉസ്റ്റുഗ്, ടോട്ട്മ, സോൾവിചെഗോഡ്സ്ക്, ഖോൾമോഗറി എന്നിവ വടക്കൻ ഡിവിനയിലെ നദീതടത്തിലാണ് സ്ഥിതി ചെയ്യുന്നത്.
വടക്കൻ ഡ്വിന തടം ഏകദേശം ടി ആകൃതിയിലാണ്.
558 കിലോമീറ്റർ (347 മൈൽ) നീളമുള്ള സുഖോന നദി കിഴക്കോട്ട് ഒഴുകുകയും പടിഞ്ഞാറ് ഒഴുകുന്ന വൈചെഗ്ഡ നദിയുടെ തടത്തിൽ (1,130 കിലോമീറ്റർ (700 മൈൽ) നീളത്തിൽ) ചേരുന്നു.
സംയോജിത നദി വടക്കുപടിഞ്ഞാറായി വൈറ്റ് സീയിലേക്ക് ഒഴുകുന്നു.
ഇത് ആർക്കേഞ്ചൽസ്ക് നഗരത്തിന് സമീപം ചേരുന്നു.
കൂടുതൽ സൂക്ഷ്മമായി നോക്കുമ്പോൾ, സുഖോന കിഴക്കോട്ട് ഒഴുകുകയും വടക്ക് ഒഴുകുന്ന യുഗ് നദി വെലികി ഉസ്ത്യുഗിൽ കണ്ടുമുട്ടുകയും സംയോജിത അരുവിയെ നോർത്തേൺ ഡ്വിന എന്ന് വിളിക്കപ്പെടുന്നു.
നോർത്തേൺ ഡിവിന ഏകദേശം 60 കിലോമീറ്റർ വടക്കു പടിഞ്ഞാറ് ഒഴുകി കോട്‌ലാസിൽ വൈചെഗ്ഡയുമായി ചേരുകയും പിന്നീട് വടക്കുപടിഞ്ഞാറായി തിരിഞ്ഞ് വൈറ്റ് സീയിലേക്ക് ഒഴുകുകയും ചെയ്യുന്നു.
കിഴക്ക്-പടിഞ്ഞാറ് ഒരു പ്രധാന ഗതാഗത മാർഗ്ഗമായിരുന്നു  സുഖോന-വൈചെഗ്ഡ, വടക്കൻ ഡ്വിന-യുഗ് ഒരു വടക്ക്-തെക്ക് മാർഗ്ഗമായിരുന്നു.
സുഖോനയുടെ മുകൾഭാഗം നോർത്തേൺ ഡ്വിന കനാൽ വോൾഗ-ബാൾട്ടിക് ജലപാതയുമായി ബന്ധിപ്പിച്ചിരിക്കുന്നു.
ഇത് പീറ്റേഴ്‌സ്ബർഗിനെ മോസ്കോയുമായി ബന്ധിപ്പിക്കുന്നു.
നദി പ്രവാഹം
സുഖോന നദി കിഴക്കോട്ട് ഒഴുകുകയും ഒടുവിൽ വടക്ക്-കിഴക്ക്, വടക്ക് ഒഴുകുന്ന യുഗ് നദിയിൽ വെലിക്കി ഉസ്ത്യുഗിൽ ചേരുകയും 'നോർത്തേൺ ഡ്വിന' എന്ന പേര് നേടുന്നു.
പി 157 ഹൈവേ കോസ്ട്രോമയെ കോട്‌ലസുമായി നിക്കോൾസ്ക് , വെലിക്കി ഉസ്ത്യുഗ് വഴി ബന്ധിപ്പിക്കുന്നു.
വെലിക്കി ഉസ്റ്റിഗിന്റെ വടക്ക്, ഹൈവേ നോർത്തേൺ ഡ്വിനയുടെ ഇടത് കരയിലാണ്.
അവലംബം പുറത്തേക്കുള്ള കണ്ണികൾ Severnaya Dvina River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A detailed article about Northern Dvina in the 1906 Brockhaus and Efron Encyclopedic Dictionary വടക്കൻ ഡ്വിന നദി in the State Water Register of Russia (Russian)
മേരി ഡിമ്മിക് ഹാരിസൺ
മേരി ഡിമ്മിക്ക് ഹാരിസൺ (ജീവിതകാലം: ഏപ്രിൽ 30, 1858 – ജനുവരി 5, 1948) അമേരിക്കൻ ഐക്യനാടുകളുടെ ഇരുപത്തിമൂന്നാമത്തെ പ്രസിഡൻറായിരുന്ന ബെഞ്ചമിൻ ഹാരിസണിൻറെ രണ്ടാം പത്നിയായിരുന്നു.
അവർ ബെഞ്ചമിൻ ഹാരിസണേക്കാൾ 25 വയസിന് ഇളയതായിരുന്നു.
അതുപോലെതന്നെ അദ്ദേഹത്തിൻറെ ആദ്യഭാര്യയുടെ സഹോദരൻറെ മകൾകൂടിയായിരുന്നു.
പെൻസിൽവാനിയയിലെ ഹോണെസ്ഡെയിലിൽ ജനിച്ച മേരി സ്കോട്ട് ലോർഡ്, ഡിലാവെയർ ഹഡ്സൺ കനാലിൻറെ (പിന്നീട് ഡിലാവെയർ ഹഡ്സൺ റെയിൽവേ) ചീഫ് എൻജിനീയറായിരുന്ന റസ്സൽ ഫാൺഹാം ലോർഡിൻറെയും അദ്ദേഹത്തിൻറെ പത്നി എലിസബത്ത് മെയ്ഹ്യൂ സ്കോട്ടിൻറെും മകളായിരുന്നു.
1881 ഒക്ടോബർ 22 ൻ അവർ പെൻസിൽവാനിയയിലെ ഒരു അറ്റോർണി ജനറലിൻറെ പുത്രനായ വാൾട്ടർ എർക്കിനെ ഡിമ്മിക്കിനെ (ജൂലൈ 4, 1856 – ജനുവരി 14, 1882) വിവാഹം കഴിച്ചു.
അവരുടെ വിവാഹം കഴിഞ്ഞ് 3 മാസം കഴിഞ്ഞപ്പോൾ വാൾട്ടർ എർക്ക് മരണമടഞ്ഞു.
അക്കാലത്ത് മേരി ഡിമ്മിക്കിന് 23 വയസായിരുന്നു പ്രായം.
ബെഞ്ചമിൻ ഹാരിസണിൻറെ പത്നിയായിരുന്ന കരോലിൻ ഹാരിസണിൻറെ സഹോദരപുത്രിയായിരുന്ന മേരി ഡിമ്മിക്ക് വൈറ്റ്ഹൌസിലേയ്ക്കു താമസം മാറ്റുകയും പ്രഥമവനിതയുടെ അസിസ്റ്റൻഡായി ചുമതലയേറ്റെടുക്കുകയും ചെയ്തു.
1892 ൽ മിസ്സിസ് ഹാരിസണിൻറെ മരണത്തിനു ശേഷം മുൻപ്രസിഡൻറും മിസിസ് ഡിമ്മിക്കും പ്രണയത്തിലാകുകയും 1895 ൽ വിവാഹനിശ്ചയം നടത്തുകയും ചെയ്തു.
1896 ഏപ്രിൽ 6 ന് 37 ആമത്തെ വയസിൽ ന്യൂയോർക്ക് നഗരത്തിലെ സെൻറ് തോമസ് പ്രൊട്ടസ്റ്റൻറ് എപ്പിസ്കോപ്പൽ പള്ളിയിൽവച്ച് അവർ 62 വയസുകാരനായ മുൻപ്രസിഡൻറിനെ വിവാഹം കഴിച്ചു.
ഹാരിസണിൻറെ ആദ്യവിവാഹത്തിലെ മുതിർന്ന കുട്ടികൾ ഈ വാർത്തകേട്ട് ചകിതരാവുകയും വിവാഹചടങ്ങുകളിൽനിന്ന് ഒഴിഞ്ഞു നിൽക്കുകയും ചെയ്തിരുന്നു.
ഹാരിസണിൻറെ ഭരണത്തിൽ വൈസ് പ്രസിഡൻറായിരുന്ന ലെവി പി. മോർട്ടനും അനേകം കാബിനറ്റ് അംഗങ്ങളും, മുൻ നേവി സെക്രട്ടറിയായിരുന്ന ബെഞ്ചമിന് എഫ്. ട്രാസിയും അതിഥികളായി പങ്കെടുത്തിരുന്നു.
ദമ്പതികൾ ഇന്ത്യനാപോളിസിൽ താമസം ആരംഭിക്കുകുയം ചെയ്തു.
ഈ ദമ്പതിമാർക്ക് എലിസബത്ത് (ഹാരിസൺ) വാക്കർ (1897–1955) എന്ന പേരിൽ ഇന്ത്യാനാപോളിസിൽവച്ച് ഒരു മകളുണ്ടായിരുന്നു.
ഇവർ പിന്നീട് ഒരു അഭിഭാഷകയായിത്തീർന്നു.
1948 ജനുവരി 5 ന് ന്യൂയോർക്ക് നഗരത്തിൽ വച്ച് ആസ്‌തമ ബാധിച്ചിതിൻറെ ഫലമായി അവർ മരണമടയുകയും ഇന്ത്യാനയിലെ ഇന്ത്യനാപോളിസിലുള്ള ക്രൌൺ ഹിൽ സെമിത്തേരിയിൽ മറവു ചെയ്യുകയും ചെയ്തു.
അവലംബം ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Cite has empty unknown parameter: | coauthors= ( help )
മേരി ഡിസൂസ ഇംഗ്ലീഷ് വിലാസം https://ml.wikipedia.org/wiki/Mary_D%27Souza
ഇന്ത്യയുടെ ആദ്യകാല ഒളിമ്പ്യൻ ഹോക്കി താരവും അത്‌ലറ്റുമായിരുന്നു മേരി ഡിസൂസ (ഇംഗ്ലീഷ്: Mary D'Souza Sequeira ) ഒളിമ്പിക്സിൽ പങ്കെടുക്കുന്ന ആദ്യത്തെ രണ്ടു വനിതാ താരങ്ങളിലൊരാളാണ് .
ട്രാക്ക് ആൻഡ് ഫീൽഡ് മത്സരങ്ങളിലും ഹോക്കിയിലും ഇന്ത്യയെ പ്രതിനിധീകരിച്ചിട്ടുണ്ട്.
2013 ൽ രാജ്യം ധ്യാൻ ചന്ദ് പുരസ്കാരം നൽകി ആദരിച്ചു.
മഹാരാഷ്ട്രയിലെ മുംബൈയിലെ ബ്രാന്ദ്രയിൽ ജനിച്ചു.
12 സഹോദരങ്ങൾ ഉള്ള ഒരു ആംഗ്ലോ ഇന്ത്യൻ കുടുംബത്തിലാണ് മേരി ജനിച്ചത്.
സെന്റ് ജോസഫ് സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കിയതിനു ശേഷമാണ് ഹോക്കി പരിശീലിക്കുന്നത്.
ഹോക്കി താരങ്ങളായിരുന്ന മാതൃ സഹോദരങ്ങളായ മാക്സി വാസും സാക്രു മെനെസെസും ആണ് മേരിയെ മത്സരങ്ങളിലേക്കടുപ്പിക്കുന്നത്.
1951 ൽ ന്യൂഡൽഹിയിൽ നടന്ന ആദ്യത്തെ ഏഷ്യൻ ഗെയിംസിൽ 4x100 മീറ്റർ റിലേ മത്സരത്തിൽ വെള്ളിമെഡലും 200 മീറ്റർ ഓട്ടത്തിൽ വെങ്കലവും നേടി.
1954- മാനിലയിൽ വച്ച് നടന്ന ഏഷ്യൻ ഗെയിംസിൽ 4x100 മീറ്റർ റിലേയിൽ സ്വർണ്ണം നേടി.
സ്റ്റെഫി ഡിസൂസ യും ഈ ടീമിൽ അംഗമായിരുന്നു  1951 മുതൽ 57 വരെയുള്ള കാലഘട്ടങ്ങളിൽ നിരവധി ദേശീയ അന്തർദേശീയ റെക്കോർഡുകൾക്കുടമയായിരുന്നു.
നാലു പ്രാവശ്യം 100 മീറ്റർ 200 മീറ്റർ ദേശീയ ചാമ്പ്യനായിരുന്നു.
1952 ൽ ഹെൽസിങ്കിയിൽ നടന്ന ഒളിമ്പിക്സ് മത്സരത്തിൽ പങ്കെടുത്ത രണ്ടു വനിതകളിലൊരാളായി.
രണ്ടാമത്തെയാൾ നീലിമ ഘോഷ് ആയിരുന്നു.
അക്കാലത്തെ പ്രമുഖ കായികതാരമായിരുന്ന ജെസ്സി ഓവൻസിന്റെ കൂടെ പരിശീലനം ചെയ്യാൻ സാധിച്ചു.
ഹോക്കികളിയിലും മേരി ഇന്ത്യയെ പ്രതിനിധീകരിച്ച് 1953 മുതൽ അന്തർദേശീയ മത്സരങ്ങളിൽ പങ്കെടുത്തു.
1953 ൽ ബ്രിട്ടനിലെ ഫോക്ക്സ്റ്റോണിൽ നടന്ന ലോക വനിതാ ടൂർണമെന്റിൽ പങ്കെടുത്തു.1956ൽ ഇന്ത്യയെ പ്രതിനിധീകരിച്ച് ആസ്റ്റ്രേലിയയിലെ മെൽബണിൽ കളിച്ചു.
1964 ജപ്പാൻ ഇന്ത്യയിൽ പ്രദക്ഷിണമത്സരങ്ങൾ നടത്തിയപ്പോൾ ഇന്ത്യൻ ടീമംഗമായിരുന്നു.
സ്വന്തമായി കോച്ചോ, പരിശീലനച്ചെലവു വഹിക്കാൻ പ്രായോജകനോ ഇല്ലായിരുന്ന സമയത്താണ് ഈ നേട്ടങ്ങൾ എന്നത് പ്രശംസനീയമാണ്.
ധ്യാൻ ചന്ദ് മാത്രമായിരുന്നു ഹോക്കി കളിയിൽ ഇടക്കെങ്കിലും പരിശീലനമ് നൽകിയത്.
ഹെൽസിങ്കി ഒളിമ്പിക്സ് മത്സരങ്ങളിൽ പങ്കെടുക്കുമ്പോൾ ഇന്തയുടെ റിലേ ടീമിനു സ്റ്റാർട്ടിങ്ങ് ബ്ലോക്ക് പോലും ഉണ്ടായിരുന്നില്ല എന്നും അന്ന് അത് തന്ന് സഹായിച്ചത് അമേരിക്കയുടെ ടീം അംഗങ്ങളായിരുന്നു എന്നും മേരി രേഖപ്പെടുത്തുന്നു.
സജീവകായിക ജീവിതത്തിൽ നിന്ന് വിരമിച്ച ശേഷം ഇന്ത്യൻ റെയിൽവേയിൽ സ്പോർട്ട്സ് ഓഫീസർ ആയി ജോലി ചെയ്തു മാനില ഏഷ്യാഡിൽ സ്വർണ്ണം നേടിയ വനിതാ റിലേ ടീം.
മേരി ഇടത്തേ അറ്റത്ത്.
മികച്ച സമയങ്ങൾ
100 മീറ്റർ ഹ്രസ്വദൂര ഓട്ടം12.3 സെക്കന്റ് ഫെബ്രുവരി1954
200 മീറ്റർ ഹ്രസ്വദൂര ഓട്ടം  25.7 seconds: 1956 പട്യാല ദേശീയ ഗെയിംസ്
80 മീറ്റർ ഹർഡിൽ  12.7 സെക്കന്റ് :  1953 ലെ ജബൽപൂർ ദേശീയ ഗെയിംസ്
4 x 100 മീറ്റർ റിലേയിൽ ഏഷ്യൻ റെക്കോർഡ്   49.5 സെക്കന്റ്;  മാനില എഷ്യൻ ഗെയിംസ് ഹെൽസിങ്കിയിലെ ഒളിമ്പിക് മാർച്ച് പാസ്റ്റ്.
നീലിമ ഘോഷും മേരി ഡിസൂസയും മുന്നിൽ പുരസ്കാരങ്ങൾ
2013 ൽ ധ്യാൻ ചന്ദ് പുരസ്കാരം നൽകി രാജ്യം മേരി ഡിസൂസയെ ആദരിച്ചു.
മേരി ഡെയ്‌സി ആർണോൾഡ് Dunlap variety of strawberries ( Fragaria species), with specimen originating in Geneva, New York; watercolor by Mary Daisy Arnold, 1912.
Temple variety of orange ( Citrus sinensis ), with  specimen originating in Winter Park, Florida; watercolor by Mary Daisy Arnold, 1915.
ഒരു സസ്യശാസ്ത്രജ്ഞയും പലതരം പഴങ്ങളെ ജലച്ചായത്തിലൂടെ ചിത്രീകരിക്കുകയും ചെയ്ത് അമേരിക്കയിലെ കൃഷിവകുപ്പിൽ മുപ്പത്തഞ്ചിലേറെ വർഷം ജോലി ചെയ്ത ഒരു അമേരിക്കക്കാരിയാണ് മേരി ഡെയ്‌സി ആർനോൾഡ് (Mary Daisy Arnold) (കാലം ഏതാണ്ട്. 1873–1955) ഏറ്റവും കൂടുതൽ ചിത്രങ്ങൾ വരച്ചവരുടെ പട്ടികയിൽ ഇടംപിടിച്ച ഇവരുടെ ചിത്രങ്ങൾ ഇപ്പോൾ USDAയുടെ പോമോളജിക്കൽ ജലച്ചായശേഖരത്തിൽ സൂക്ഷിച്ചിരിക്കുന്നു.
ന്യൂയോർക്കിൽ കല അഭ്യസിച്ച മേരി 1904 -ൽ USDA - യിൽ തന്റെ ദീർഘജീവിതം ആരംഭിച്ചു.
അവിടെ സസ്യങ്ങളുടെ ചിത്രം വരയ്ക്കുന്നതിൽ പ്രഗൽഭന്മാരായ ഡിബോറ ഗിസ്കം പാസ്‌മോർ , അമാന്റ ന്യൂട്ടൺ , എൽസീ ലോവർ , റോയൽ ചാൾസ് സ്റ്റെഡ്‌മാൻ, ജെ. മാരിയൺ ഷുൾ എന്നിവരൊപ്പം ജോലി ചെയ്തു.
ഇവരെപ്പറ്റി കാര്യമായ മറ്ററിവുകൾ ലഭ്യമല്ല.
ഒരുപക്ഷേ  USDA -യിലെ 1921 നു മുൻപുള്ള രേഖകൾ നശിപ്പിക്കപ്പെട്ടതിനാലാവാം.
മേരി USDA -യ്ക്കുവേണ്ടി വരച്ച 1060 ചിത്രങ്ങൾ 1908 മുതൽ 1940 വരെയുള്ളവയാണ്.
പലതരം ആപ്പിളുകൾ, സ്ട്രോബെറികൾ, നാരങ്ങകൾ എന്നിവയെല്ലാം അവർ വരച്ചവയിൽപ്പെടും.
Washington, D.C.ഏരിയയിൽ ആണ് അവർ ജീവിച്ചിരുന്നത്.
സസ്യചിത്രങ്ങൾക്കുപുറമേ അവർ മറ്റു പ്രകൃതിചിത്രങ്ങളും വരച്ചിരുന്നു.
മേരി ഡൈറ്റ് ഈ ലേഖനം ഒരു അനാഥലേഖനമാണ് .
മേരി ഡൈറ്റ് അഥവാ മേരി എ. ജി. ഡൈറ് റ് (നവംബർ 7, 1860 - ഫെബ്രുവരി 8, 1923) ഒരു അമേരിക്കൻ ഭിഷഗ്വരയായിരുന്നു.
ഇംഗ്ലീഷ്: Mary A. G. Dight.